tartuNLP/wikipedia-smugri-20251201 huggingface dataset:
Gottlieb August Herrich-Schäffer

Gottlieb August Herrich-Schäffer (1799–1874) oli saksalainen hyönteistutkija ja lääkäri, Hän kirjoitti kuvitettuja teoksia perhosista ja nivelkärsäisistä ja muun muassa jatkoi Panzerin teosta "Fauna insectorum Germaniæ" (1830–1844). Muita teoksia ovat "Die wanzenartigen Insekten" (1831–1852), "Systematische Bearbeitung der Schmetterlinge von Europa" (1843–1856), "Neue Schmetterlinge aus Europa" (1856–1861).
Épieu (1903)

Épieu oli Ranskan laivaston Arquebuse-luokan hävittäjä ensimmäisessä maailmansodassa.
Valmistus.
Alus tilattiin 7. marraskuuta 1900 Le Havre-Gravillesta Forges et Chantiers de la Méditerranéelta, missä köli laskettiin vuonna 1901. Alus laskettiin vesille 17. tammikuuta 1903 ja otettiin palvelukseen koeajoja varten maaliskuussa 1903. Alus otettiin varsinaiseen palvelukseen heinäkuussa 1903.
Palvelus.
Palvelukseen otettaessa alus sijoitettiin Välimeren laivueeseen (), mistä se siirrettiin seuraavana vuonna Rochefortiin Défense mobileen. Alus oli 1914 Cherbourgissa 2e Escadre légéren 3. hävittäjälaivueessa. Aluksen kattilat vaihdettiin marras-joulukuussa 1914 Cherbourgissa. Alus siirrettiin syyskuussa 1915 Välimerelle, jossa muodostettiin Armée navalen uusi sukellusveneentorjuntalaivue. Alus siirrettiin myöhemmin Bizerteen, missä se poistettiin alusluettelosta 28. tammikuuta 1921 ja myytiin 20. toukokuuta 1922 romutettavaksi.
Amoako Boafo

Thomas Amoako Boafo eli Amoako Boafo (s. 10. toukokuuta 1984) on ghanalainen kuvataiteilija. Hän on opiskellut Wienin kuvataideakatemiassa.
Ura.
Boafon henkilökuvat painottavat ihmisten vaatetusta sekä ihon pintaa ja struktuuria. Hän levittää väriä osittain sormillaan.
Vuonna 2020 Boafo osallistui muotitalo Diorin seuraavan vuoden miestenmalliston suunnitteluun.
Boafon teos "Suborbital Tryptych" koostuu kolmesta muotokuvasta. Yksi nistä esittää häntä itseään, toinen hänen äitiään ja kolmas hänen ystävänsä äitiä. Teoksesta tehty printti kiinnitettiin New Shepard -kantorakettiin, kun se kesällä 2021 laukaistiin miehittämättömänä avaruuteen. Boakon debyyttinäyttely Yhdysvalloissa oli nimeltään "Soul of Black Folks" ja se avattiiin Houstonissa toukokuussa 2022.. Näyttely on sittemmin ollut esillä muallakin..
Teoksia eri kokoelmissa.
Boafon teoksia on hankittu Blenheimin taidesäätiöön, Los Angelesin piirikunnan taidemuseoon, Solomon R. Guggenheimin museoon, Hirshhorn-museoon, Rubell-museoon, Marieluise Hessel -kokoelmaan, Aishti-säätiöön, CCS Bard Collegen taidemuseoon, Pizzuti-kokoelmaan Columbus-taidemuseossa, Colección Soloon sekä Albertina-museoon Wienissä.
Käsipallon naisten maailmanmestaruuskilpailut 2023

Käsipallon naisten maailmanmestaruuskilpailut 2023 pelattiin Tanskassa, Norjassa ja Ruotsissa 29. marraskuuta – 17. joulukuuta. Mukana oli 32 joukkuetta. Mitaliottelut pelattiin Herningissä, Tanskassa. Muut kisapaikat olivat Tanskassa Frederikshavn, Norjassa Trondheim ja Stavanger sekä Ruotsissa Göteborg ja Helsingborg.
Mestaruuden voitti kolmannen kerran Ranska, hopeaa saavutti loppuottelun maalein 31–28 hävinnyt Norja ja pronssille sijoittui Tanska, joka voitti pronssiottelussa Ruotsin maalein 28–27. Turnauksen arvokkaimmaksi pelaajaksi valittiin Norjan Henny Reistad. Tähdistökentälliseen valittiin ranskalaiset Laura Glauser, Estelle Nze Minko ja Chloe Valentini, ruotsalaiset Nathalie Hagman ja Linn Blohm, norjalainen Stine Bredal Oftedal sekä tanskalainen Louise Burgaard. Turnauksen paras maalintekijä oli 63 maalia tehnyt Tšekin Markéta Jeřábková.
Antal Herrmann

Antal Herrmann (1851–1926) oli unkarilainen kansatieteilijä. Hän oli vuodesta 1883 Budapestin opettajaopistossa (Pedagogiumissa) saksan kielen ja kirjallisuuden professori ja sen ohella vuodesta 1897 kansatieteen dosentti Kolozsvárin yliopistossa. Hän perusti 1887 kansatieteellisen aikakauskirjan "Ethnologische Mittheilungen aus Ungarn", jonka toimittaja hän oli. Hän oli 1899 Unkarin kansatieteellisen seuran varsinainen perustaja. Julkaisuja: "Beiträge zur Vergleichung der Volkspoesie" (1888), "A hegyek kultusza Erdély népeinél" ("Vuorten palvelus Siebenbürgenin kansojen keskuudessa", 1893), "Az 1893-iki cigányösszeírás eredményei" ("V. 1893 Unkarin mustalaisista toimitetun väenlaskun tulokset", "Magyar statisztikai közlemények", 1895).
Nosiri Xusravin piiri

Nosiri Xusravin piiri () on hallintopiiri Xatlonin maakunnassa Tadžikistanissa. Sen keskus on Bahorin kylä. Piirin pinta-ala on 811 neliökilometriä. Vuoden 2020 väestönlaskennan mukaan siellä oli 43 697 asukasta.
Nosiri Xusravin piiri rajoittuu pohjoisessa ja idässä Šahritūsin piiriin, etelässä Afganistaniin ja lännessä Uzbekistaniin. Se käsittää Beškentin laakson, jota reunustavat matalat Tujuntoğ- ja Ariqtoğvuoret. Etelärajalla virtaa Amudarjajoki. Seudulla vallitsee kuiva subtrooppinen ilmasto.
Šahritūsin piiristä vuonna 1996 erotetun hallintoalueen nimenä oli aluksi Beškentin piiri. Se nimettiin vuonna 2003 ismailiittifilosofi Nasir Khusrawin mukaan. Piiriin kuuluu kolme maalaiskuntaa ja 15 kylää. Suurimmat kylät ovat Beškappa, Sangoba ja Bahor. Asukkaista 65 prosenttia on uzbekkeja ja 30 prosenttia tadžikkeja.
Piirikeskuksesta on 114 kilometriä alueen pääkaupunkiin Boxtariin. Eteläosan kautta kulkee Boxtarin ja Termizin välinen maantie ja rautatie.
Väestön pääelinkeinot ovat Kofarnihonjoen vedellä keinokasteltu maanviljely, karjanhoito ja puutarhanhoito. Keinokastelu on aiheuttanut maaperän suolaantumista. Tärkeimmät viljelykasvit ovat puuvilla, vilja, vihannekset, peruna, melonit, viinirypäleet ja hedelmät. Lisäksi tuotetaan maitoa, lihaa, munia, villaa, hunajaa ja silkkikuitua. Teollisuutta edustaa kolme puuvillankäsittelylaitosta. Tärkeä merkitys on pienyrittäjyydellä ja siirtotyöläisten lähettämillä rahasummilla.
Julkisiin palveluihin kuuluvat keskikoulut, lukio, lasten musiikkikoulu, kulttuuritalo, kirjastolaitos, terveyskeskus ja piirisairaala. Ainoa matkailukohde ovat Tšilutšortšašman parantavina pidetyt lähteet. Varsinaisia matkailupalveluja ei kuitenkaan ole.
Käsipallon naisten maailmanmestaruuskilpailut 2001

Vuoden 2001 naisten käsipallon maailmanmestaruuskilpailut järjestettiin Italiassa 4.–16. joulukuuta. Kisakaupunkeina olivat Bolzano, Bressanone, Merano ja Trento. Mestaruuden voitti Venäjä, hopealle sijoittui Norja ja pronssia sai Jugoslavia.
Loppuottelu.
Venäjä – Norja 30–25 
Pronssiottelu.
Jugoslavia – Tanska 42–40 (ja.)
Kvorning

Kvorning on entinen taajama Viborgin kunnassa Tanskassa. Taajamassa oli 201 asukasta vuoden 2020 alussa.
Khety II

Wahkara Khety II oli muinaisen Egyptin 9. dynastian faarao. Hänen valtaistuinnimensä Wahkara merkitsee "Ran Kan kestävä osa". Syntymänimi Khety merkitsee "Jumalalliseen Enneadiin kuuluva".
Kølvrå

Kølvrå on taajama Viborgin kunnassa Tanskassa. Taajamassa oli 713 asukasta vuoden 2025 alussa.
Løgstrup

Løgstrup on taajama Viborgin kunnassa Tanskassa. Taajamassa oli 1 924 asukasta vuoden 2025 alussa.
Løvel

Løvel on taajama Viborgin kunnassa Tanskassa. Taajamassa oli 841 asukasta vuoden 2025 alussa.
Mammen

Mammen on taajama Viborgin kunnassa Tanskassa. Taajamassa oli 281 asukasta vuoden 2025 alussa.
Møldrup

Møldrup on taajama Viborgin kunnassa Tanskassa. Taajamassa oli 1 280 asukasta vuoden 2025 alussa.
Mønsted

Mønsted on taajama Viborgin kunnassa Tanskassa. Taajamassa oli 727 asukasta vuoden 2025 alussa.
Ravnstrup

Ravnstrup on taajama Viborgin kunnassa Tanskassa. Taajamassa oli 427 asukasta vuoden 2025 alussa.
Hjorthede

Hjorthede on entinen taajama Viborgin kunnassa Tanskassa. Taajamassa oli 203 asukasta vuoden 2024 alussa.
Låstrup

Låstrup on entinen taajama Viborgin kunnassa Tanskassa. Taajamassa oli 202 asukasta vuoden 2011 alussa.
Carl Petter Törnebladh

Carl Petter Törnebladh (3. marraskuuta 1774 – 17. kesäkuuta 1844 Tukholma) oli ruotsalainen juristi ja virkamies, joka toimi Ruotsin oikeusasiamiehenä vuosina 1823–1835 ja oikeusministerinä 1841–1843.
Bharati

Bharati on Intian vuonna 2012 avattu ympärivuotisesti toimiva Etelämantereen tutkimusasema. Se sijaitsee noin 3000 km Intian Maitri-tutkimusasemasta itään päin Stornesin niemimaan itäosassa.
Bharati avattiin 18. maaliskuuta 2012. Asemalla on ympärivuotiset työskentelytilat 47 henkilökunnan jäsenelle. Kesäisin käytettävissä ovat myös 25 hätämajoituspaikkaa tai leiriä, eli kesäisin kokonaiskapasiteetti on 72. Asemalla on päärakennuksen lisäksi polttoainevarasto ja polttoaineasema, rakennus meriveden pumppausta varten, kesällä majoituskäytössä olevat leiritilat ja useita pienempiä rakennuksia. Ääni- ja videopuhelut sekä tiedonsiirto onnistuvat satelliittien avulla aseman ja Intian välillä.
Afaian arkeologinen museo

Afaian arkeologinen museo (), myös "Afaian tieteellinen kokoelma" (Επιστημονική Συλλογή Αφαίας Αίγινας, "Epistimonikí Syllogí Afaías Aíginas"), on arkeologinen museo Afaian temppelin arkeologisen kohteen yhteydessä Aíginan saarella Kreikassa. Se esittelee pyhäkköalueelta löydettyä antiikin aikaista esineistöä.
Museo toimii pienessä rakennuksessa Afaian temppelin arkeologisen alueen länsilaidalla linnuntietä noin 1,5 kilometriä itään Mesagróksen kylästä.
Kokoelmat.
Museon kokoelmiin kuuluu pyhäkköalueelta löydetty esineistöä sekä temppelin kahden vaiheen, uuden ja vanhan temppelin, rakenne- ja koristeosia ja niiden ennallistuksia ja kipsikopioita, mukaan lukien uudemman temppelin päätykolmion osat.
Vanha temppeli eli Temppeli I (570–560 eaa.)
Uusi temppeli eli Temppeli II (500–490 eaa.)
Antiikin Feneoksen arkeologinen museo

Antiikin Feneoksen arkeologinen museo tai "Archaía Feneóksen arkeologinen museo" () on arkeologinen museo Archaía Feneóksen kylässä Korinthiassa Kreikassa. Se esittelee antiikin Feneoksen kaupungista tehtyjä löytöjä.
Museo toimii kivitalossa keskeisellä paikalla Archaía Feneóksen kylän eteläosassa. Sen kokoelmien ytimen muodostavat 1960-luvulla antiikin Feneoksen kaivauksissa nykyiseltä Ágios Konstantínoksen kukkulalta löydetyt muinaisesineet. Kokoelmiin lukeutuu muun muassa veistoksia, keramiikkaa ja mosaiikkeja. Huomattaviin löytöihin lukeutuu muun muassa marmorinen Hygieian patsaan pää.
Käsipallon naisten maailmanmestaruuskilpailut 2005

Vuoden 2005 naisten käsipallon maailmanmestaruuskilpailut järjestettiin Pietarissa Venäjällä 5.–18. joulukuuta. Mestaruuden voitti Venäjä, hopealle sijoittui Romania ja pronssia sai Unkari.
Turnauksen parhaat maalintekijät olivat 60 maalia tehneet Saksan Nadine Krause ja Itävallan Tatjana Logvin.
Loppuottelu.
Venäjä – Romania 28–23 
Pronssiottelu.
Unkari – Tanska 27–24
Gustaf Tenggren

Gustaf Adolf Tenggren (3. marraskuuta 1896 – 6. huhtikuuta 1970) oli ruotsalainen kuvataiteilija. Hän kuvitti muun muassa lastenkirjoja ja sarjakuvia. Tenggren muutti vuonna 1920 Yhdysvaltoihin, missä hän työskenteli Disneyn palveluksessa.
Árgos Orestikón arkeologinen museo

Árgos Orestikón arkeologinen museo () on arkeologinen museo Árgos Orestikón kaupungissa Länsi-Makedoniassa Kreikassa. Se esittelee antiikin ajan Orestiin alueelta löydettyä pääosin antiikin aikaista esineistöä.
Historia ja rakennus.
Árgos Orestikón arkeologinen museo avattiin kesäkuussa 2010. Museon kokoelmat ovat kertyneet yksityishenkilöiden löydöistä sekä arkeologisista kaivauksista. Museo toimii osana kunnallisen kulttuurikeskuksen rakennusta, joka sijaitsee kaupungin länsilaidalla Aliákmonas-joen itärannalla.
Kokoelmat.
Museon kokoelmiin kuuluu esineistöä esihistorialliselta kaudelta noin vuodesta 1100 eaa. roomalaiselle kaudelle noin vuoteen 300 jaa. Näyttely alkaa johdannosta, joka käsittelee alueen maantiedettä ja kokoelmien syntyä. Muutoin näyttely on jaettu neljään osaan, jotka vastaavat Orestiin alueen poliittisen ja kulttuurisen kehityksen neljää aikakautta.
Ensimmäinen osa (1100–550 eaa.) esittelee pronssisia koruja ja rituaaliesineitä, keihäänkärkiä, keramiikkaa sekä miesten, naisten ja lasten hautausten rekonstruktioita. Toisen osan aiheena on Orestiin kuningaskunta (550–359 eaa.). Esillä on muun muassa arkaainen symposiasti-hahmo, varhaisia piirtokirjoitettuja monumentteja, marmorinen sfinksi, hautareliefin osa sekä klassisen kauden hautaesineitä.
Kolmannen osan aiheena on Orestis osana Makedonian valtakuntaa (359–200 eaa.) ja makedonialaista falangia. Esillä muun muassa sarissan kärki, harvinainen paionialaisen jalkaväen kilpi sekä piirtokirjoituksia. Neljännen osan aiheena on roomalaisaika (200 eaa.–300 jaa.), jolloin Orestiin alue säilytti osan hallinnollisesta autonomiastaan ja kulttuurisesta identiteetistään. Esillä on muun muassa niin kutsuttu Battynaioiden päätös, joka on merkittävin poliittinen piirtokirjoitus Länsi-Makedoniasta, sekä jumalille omistettuja votiiviesineitä ja erilaisia hautamuistomerkkejä.
Fylgia Zadig

Fylgia Ester Zadig (3. marraskuuta 1921 Malmö – 3. syyskuuta 1994 Vejbystrand) oli ruotsalainen näyttelijä. Hän näytteli muun muassa Tukholman Nya teaternissa ja Uppsalan kaupunginteatterissa, mutta myös televisiossa ja elokuvissa.
Ateenan yliopistomuseo

Ateenan yliopistomuseo (, ”Ateenan yliopiston historian museo”) on museo Ateenan kaupungissa Kreikassa. Se esittelee Ateenan yliopiston historiaa ja toimii sen ensimmäisessä rakennuksessa.
Historia ja rakennus.
Ateenan yliopistomuseo toimii Plákan alueella Akropoliin juurella arkkitehti Stamátis Kleánthisin (1802–1862) talossa, joka on yksi Ateenan harvoista säilyneistä rakennuksista ajalta ennen kaupungin nousua Kreikan pääkaupungiksi. Rakennuksen vanhimmat osat juontuvat frankkivallan kaudelle, ja sen tunnetuin piirre on katettu loggia, josta avautuu näkymä vanhaan Ateenaan. Kleánthis suunnitteli vuonna 1832 kaupungin ensimmäisen asemakaavan ja osallistui useiden julkisten ja yksityisten rakennusten suunnitteluun.
Kreikan ensimmäinen yliopisto Ateenan yliopisto aloitti toimintansa samassa talossa vuonna 1837 ja toimi siinä vuoteen 1841. Siksi rakennus on tunnettu myös nimellä Vanha yliopisto (Παλιό Πανεπιστήμιο, "Palió Panepistímio"). Rakennus muutettiin yliopistomuseoksi vuonna 1987 yliopiston 150-vuotisjuhlien yhteydessä.
Toiminta ja kokoelmat.
Museon näyttelyt kertovat Ateenan yliopiston merkityksestä Kreikan tieteellisessä, kulttuurisessa ja poliittisessa kehityksessä erityisesti 1800-luvulla. Sen tehtävänä on säilyttää ja esitellä yliopiston historiallisia esineitä: niihin lukeutuu muun muassa harvinaisia kirjoja ja käsikirjoituksia, 1800-luvun tieteellisiä instrumentteja, maalauksia, valokuvia ja muita muistoesineitä yliopiston toiminnasta, sekä muun muassa harvinainen Nikólaos Gýzisin suunnittelema yliopiston lippu. Museossa järjestetään näyttelyitä sekä kulttuuritapahtumia, kuten musiikkia, runoutta, tanssia ja teatteria.
Eric Abrahamsson

Karl Erik Abrahamsson (13. huhtikuuta 1890 Tukholma – 3. marraskuuta 1942 Tukholma) oli ruotsalainen näyttelijä. Hän näytteli komediaelokuvissa 1930-luvulla ja tuli tunnetuksi Pessimisten-hahmostaan "Optimisten och Pessimisten" -radio-ohjelmassa, jota lähetettiin vuosina 1938–1942.
Kéan arkeologinen museo

Kéan arkeologinen museo () on arkeologinen museo Ioulídan kylässä Kéan saarella Kreikassa. Se esittelee saarelta löydettyä pääosin esihistoriallista ja antiikin aikaista esineistöä.
Historia ja rakennus.
Kéan arkeologinen museo perustettiin 1970-luvulla. Museon näyttelyt uusittiin vuosina 1997–2002. Museorakennus on kaksikerroksinen ja sijaitsee Ioulídan kylän pohjoisosassa.
Kokoelmat.
Museon kokoelmat on jaettu kahteen osaan, alkuperäiseen esihistoriallisen ajan kokoelmaan (3300–1100 eaa.) ja myöhemmin pinta- ja sattumalöytöjen kautta laajentuneeseen historiallisen ajan kokoelmaan (600-luku eaa.–100-luku jaa.). Esihistoriallisen ajan löytöjä on muun muassa Kefálan neoliittisesta asutus- ja hautapaikasta, sekä Agía Eirínin kykladisesta asuinpaikasta, jonka huomionarvoisia löytöjä ovat muun muassa suuret naishahmoiset kellohameiset saviveistokset.
Antiikin aikaisia löytöjä on saaren neljästä kaupungista, Iuliista, Karthaiasta, Koressiasta ja Poieessasta. Huomionarvoisia ovat muun muassa Karthaian Athenen temppelin päätykolmiot noin ajalta 500–490 eaa. sekä Niken patsaan torso. Museossa on esillä myös muun muassa muita veistoksia ja rakennusten koristeosia sekä keramiikkaa, piirtokirjoituksia, votiivireliefejä, käyttöesineitä ja rahoja.
Maitri

Maitri on Intian vuonna 1989 avattu Etelämantereen tutkimusasema. Maitri on toinen tutkimusasema, jonka Intia rakensi Etelämantereelle. Maitri sijaitsee Itä-Etelämantereella Prinsessa Astridin rannikolla, kuitenkin noin 100 kilometrin päässä merestä. Noin 3000 kilometriä asemasta itään sijaitsee Intian Bharati-tutkimusasema.
Asema toimii ympärivuotisesti. Päärakennuksessa on ympäri vuoden tilaa 25 hengelle. Kesällä majoituskäytössä on lisärakennuksia, joissa on tilaa 40 hengelle. Asemalla on päärakennuksen lisäksi polttoainevarasto ja polttoaineasema, rakennus järviveden pumppausta varten, kesällä majoituskäytössä olevat leiritilat ja useita pienempiä rakennuksia. Ääni- ja videopuhelut sekä tiedonsiirto onnistuvat satelliittien avulla aseman ja Intian välillä.
Asemalla on mahdollista tehdä esimerkiksi ilmakehätieteiden, meteorologian, jäätikkötieteen, geomagnetismin, lääketieteen, mikrobiologian ja ympäristötieteen tutkimusta.
Vuonna 2017 Intian geotieteiden ministeri Madhavan Nair Rajeevan ilmoitti, että suunnitelmissa oli, että aseman tilalle perustettaisiin 3–4 vuoden sisällä uusi tutkimusasema nimeltä Maitri II. Maitrin suunniteltiin alun perin olevan käytössä kymmenen vuotta, ja keskustelua aseman korvaamisesta oltiin käyty jo 2000-luvulta lähtien. Joulukuussa 2024 geotieteiden ministeri Kiren Rijiju vahvisti, että uusi asema olisi käyttökunnossa vuoteen 2029 mennessä.
Eddie Clamp

Harold Edwin Clamp (14. syyskuuta 1934 Coalville – 14. joulukuuta 1995) oli englantilainen jalkapalloilija, joka pelasi pääsääntöisesti oikean keskikenttäpelaajan pelipaikalla. Hän oli pituudeltaan 180-senttimetrinen. Clamp pelasi neljä ottelua Englannin A-maajoukkueessa.
Clamp edusti seuraurallaan Wolvesia, Arsenalia, Stoke Cityä, Peterborough’ta ja Worcester Cityä. Hän voitti Wolvesin joukkueessa muun muassa kahdesti Englannin liigamestaruuden ja kerran FA Cupin. Clamp pelasi kolme ottelua vuoden 1958 MM-kilpailuissa.
Kímoloksen arkeologinen museo

Kímoloksen arkeologinen museo () on arkeologinen museo Kímoloksen kylässä eli Chorióssa Kímoloksen saarella Kreikassa. Se esittelee saarelta löydettyä pääosin antiikin aikaista esineistöä.
Historia ja rakennus.
Kímoloksen arkeologinen museo aloitti toimintansa pienempänä arkeologisena kokoelmana vuonna 1954. Tarkoituksena oli saada pidettyä Kímolokselta tehdyt löydöt saarella, ilman että niitä siirrettäisiin Ateenan Kansalliseen arkeologiseen museoon. Nykyinen, 1800-luvulla rakennettu kaksikerroksinen museorakennus lahjoitettiin museon käyttöön vuonna 1970. Se saatiin kunnostettua museokäyttöön kuitenkin vasta vuosina 1995–2001. Väliaikana vuodesta 1994 kokoelma oli sijoitettuna Kímoloksen hoitokodin tiloihin. Museo avattiin yleisölle 11. heinäkuuta 2006 ja vihittiin virallisesti käyttöön 4. lokakuuta 2008. Museorakennus sijaitsee Chorión eteläosassa vastapäätä Kímoloksen katedraalia eli Panagía (Neitsyt Maria) Odigítrian katedraalia.
Kokoelmat.
Museon kokoelmiin kuuluu löytöjä eri puolilta saarta neoliittiselta kaudelta myöhäisantiikkiin. Pääosa löydöistä on peräisin antiikin Kimoloksen kaupungin hautausmailta nykyisestä Ellinikásta. Museoesineisiin lukeutuu muun muassa veistoksia, idoleita eli pieniä kulttipatsaita sekä keramiikkaa.
Norsk logopedforbund

Norsk logopedforbund (lyh. NLF) on norjalainen logopedien ammattiliitto, joka on perustettu vuonna 2024. Se kuuluu Unio-keskusjärjestöön. Järjestöllä on noin 850 jäsentä.
Bryan Douglas

Bryan Douglas (s. 27. toukokuuta 1934 Blackburn) on englantilainen ammattilaisuransa päättänyt jalkapalloilija, joka pelasi oikean laitahyökkääjän pelipaikalla. Hän on oikeajalkainen ja pituudeltaan 166-senttimetrinen. Douglas pelasi 36 ottelua Englannin A-maajoukkueessa ja teki niissä 11 maalia.
Douglas edusti koko 17-vuotisen ammattilaisuransa Blackburn Roversia. Hän pelasi kolme ottelua vuoden 1958 MM-kilpailuissa. Hän pelasi Englannin kaikki neljä ottelua seuraavissa MM-kilpailuissa.
Kýthnoksen arkeologinen museo

Kýthnoksen arkeologinen museo () on arkeologinen museo Kýthnoksen kylässä eli Chórassa Kýthnoksen saarella Kreikassa. Se esittelee saarelta löydettyä pääosin antiikin aikaista esineistöä.
Historia ja rakennus.
Kýthnoksen arkeologinen museo avattiin 15. toukokuuta 2023. Se toimii Chóran pohjoislaidalla kylän vanhassa, 1800-luvun lopulla rakennetussa yksikerroksisessa koulutalossa, jonka Kýthnoksen kunta lahjoitti museokäyttöön kulttuuriministeriölle.
Kokoelmat.
Museon kokoelmiin kuuluu esineistöä esihistorialliselta kaudelta jälkibysanttilaiselle kaudelle. Niihin lukeutuu löytöjä muun muassa antiikin Kythnoksen kaupungin kaivauksista nykyisestä Vryókastrosta (1100 eaa.–600-luku jaa.), Maroulásin mesoliittisen kauden asuinpaikasta (8800–8600 eaa.), Agía Marínan pyhäköstä, Maïstráliasta löydetystä maatalosta sekä muista paikoista eri puolilta saarta. Museossa on esillä muun muassa veistoksia, kapiteeleja ja muita rakennusten koristeosia, keramiikkaa, piirtokirjoituksia, hautakiviä, koruja ja metalliesineitä. Museossa on esillä myös jonkin verran bysanttilaisen ja jälkibysanttilaisen ajan esineistöä saaren kirkoista ja luostareista.
Derek Kevan

Derek Tennyson Kevan (6. maaliskuuta 1935 Ripon – 4. tammikuuta 2013) oli englantilainen jalkapalloilija, joka pelasi hyökkääjän pelipaikalla. Hän oli pituudeltaan 178-senttimetrinen. Kevan pelasi 14 ottelua Englannin A-maajoukkueessa ja teki niissä kahdeksan maalia.
Kevan edusti useita englantilaisseuroja. Hän pelasi joukkueensa kaikki neljä ottelua vuoden 1958 MM-kilpailuissa ja teki maalin Neuvostoliittoa ja Itävaltaa vastaan. Hänet valittiin kokoonpanoon myös seuraaviin MM-kilpailuihin, joissa hän ei päässyt kertaakaan vaihtopenkiltä kentälle.
Alan Hodgkinson

Alan Hodgkinson (16. elokuuta 1936 – 8. joulukuuta 2015) oli englantilainen jalkapalloilija, joka pelasi maalivahdin pelipaikalla. Hän oli pituudeltaan 175-senttimetrinen. Pelaajauransa jälkeen hän toimi useiden joukkueiden maalivahtien valmentajana.
Hodgkinson edusti koko 17-vuotisen ammattilaisuransa Sheffield Unitedia. Hän pelasi joukkueessa yhteensä 674 ottelua. Hodgkinson pelasi Englannin A-maajoukkueessa vuosina 1957–1962 yhteensä viisi ottelua, joista kolme MM-karsinnoissa ja kaksi ystävyysotteluissa. Hän kuului maajoukkueensa kokoonpanoon MM-kilpailuissa 1958 ja 1962, mutta ei päässyt kummallakaan kerralla vaihtopenkiltä kentälle.
Vadim

Vadim "(Вадим)" on venäjässä ja joissakin muissakin slaavilaisissa kielissä tunnettu miehen etunimi.
"Vadim-"nimi esiintyy jo muinaisvenäläisissä lähteissä. Sitä on pidetty lyhentymänä vanhasta slaavilaisesta nimestä "Vadimir" tai yhdistetty muinaisvenäläiseen verbiin "vaditi" ’syyttää’. Ukrainassa nimi tavataan muodossa "Vadym (Вадим)", valkovenäjässä muodossa "Vadzim (Вадзім)."
Peter Sillett

Richard Peter Tudor Sillett (1. helmikuuta 1933 Southampton – 13. maaliskuuta 1998) oli englantilainen jalkapalloilija, joka pelasi oikean laitapuolustajan pelipaikalla. Hän oli pituudeltaan 183-senttimetrinen. Sillett pelasi kolme ottelua Englannin A-maajoukkueessa.
Sillett edusti seuraurallaan muun muassa Southamptonia ja Chelseaa. Hän voitti jälkimmäisen kanssa Englannin liigamestaruuden kaudella 1954–1955. Sillett pelasi maajoukkueurallaan ystävyysottelut Portugalia, Ranskaa ja Espanjaa vastaan. Hän kuului joukkueensa kokoonpanoon vuoden 1958 MM-kilpailuissa, joissa hän ei kuitenkaan päässyt vaihtopenkiltä kertaakaan kentälle.
Vasilisa

Vasilisa "(Василиса)" on venäjässä ja joissakin muissakin slaavilaisissa kielissä käytetty naisen etunimi. Sen perustana on kreikan "vasilissa" (βασίλισσα) ’kuningatar’. Ortodoksisessa kirkossa nimi yhdistetään etenkin Vasilisa Nikomedialaiseen, varhaiskristilliseen marttyyriin.
Tomi Lastunen

Tomi Lastunen on tehnyt muraaleja ja graffiteja lähinnä Tampereen seudulla - yksin ja osana ryhmiä. Hän on työskennellyt koululaisten kanssa graffitiryhmissä. Lastunen toimii Spraycankontrol-yhdistyksessä, joka tuottaa ja tukee katutaidetta. Spraycankontrol on ollut perustamassa Hiedanrannan katutaidealuetta.
Lastunen on ollut myös Tampereen "Iloiset sähkökaapit" -hankkeessa, jossa maalataan sähkökaappeja.
Yaoundén I yliopisto

Yaoundén I yliopisto (, lyhennys UYI) on julkinen yliopisto Kamerunin pääkaupungissa Yaoundéssa. Se jatkaa maan vanhimman yliopiston perinteitä. Yliopiston historia alkaa vuonna 1962 perustetusta Kamerunin federaatioyliopistosta (). Vuonna 1973 oppilaitoksen nimeksi vaihdettiin Yaoundén yliopisto (). Nykyinen asema on vuodelta 1993, jolloin Yaoundén yliopisto jaettiin kahdeksi yliopistoksi: Yaoundén I yliopisto ja Yaoundén II yliopisto.
Opiskelijamäärältään se on suurehko (10 000–14 999 opiskelijaa). Opetusta annetaan ranskan ja englannin kielillä. Akateeminen lukuvuosi kestää lokakuusta elokuulle. Yliopistoon kuuluu neljä tiedekuntaa (tdk), kaksi korkeakoulua, yksi instituutti ja tohtorikoulu:
Yliopisto on sijoittunut vuosien 2024–2025 yliopistovertailuissa yleensä Kamerunin viiden parhaimman yliopiston joukkoon.
Buean yliopisto

Buean yliopisto (, lyhennys UB) on julkinen yliopisto Kamerunin Buean kaupungissa. Yliopiston historia alkaa vuodesta 1985, jolloin kaupunkiin perustetiin yliopistokeskus (). Itsenäisen yliopiston aseman se sai vuonna 1993.
Opiskelijoita on yli 33 000. Opetusta annetaan englannin kielillä. Akateeminen lukuvuosi kestää lokakuusta heinäkuulle. Yliopistoon kuuluu kahdeksan tiedekuntaa (tdk), kaksi korkeakoulua ja kääntäjäkoulu. Tiedekunnat ovat
Buean yliopisto on sijoittunut vuoden 2025 yliopistovertailuissa yleensä Kamerunin parhaimpien yliopistojen ryhmään.
Harpon (1902)

Harpon oli Ranskan laivaston Arquebuse-luokan hävittäjä ensimmäisessä maailmansodassa.
Valmistus.
Alus tilattiin 14. marraskuuta 1900 Bordeaux'sta Forges et Chantiers de la Girondelta, missä köli laskettiin marraskuussa 1900. Alus laskettiin vesille 20. lokakuuta 1902 ja otettiin palvelukseen koeajoja varten marraskuussa 1902. Alus otettiin varsinaiseen palvelukseen maaliskuussa 1903.
Palvelus.
Palvelukseen otettaessa alus sijoitettiin pohjoiseen laivueeseen (), mistä se siirrettiin Cherbourgiin Défense mobileen. Vuoden 1914 lopulla alus palautettiin 1914 Cherbourgissa reservistä palvelukseen. Vuonna 1915 alus oli Dunkerqueen sijoitetussa laivueessa Flaamin matalikoilla, mistä se siirrettiin Cherbourgiin kattiloiden vaihtoon. Se oli 1915-1918 Normandian partioalusdivisioonassa ja Cherbourgin partioaluslaivueessa. Se poistettiin alusluettelosta 5. maaliskuuta 1921 ja myytiin 10. heinäkuuta 1922 romutettavaksi Cherbourgissa.
Sirpa Kärenlampi

Sirpa Orvokki Kärenlampi (o.s. "Soini"; s. 8. joulukuuta 1947 Hämeenlinna) on suomalainen bioteknologian emeritaprofessori.
Kärenlampi syntyi diplomi-insinööri Raimo Olavi Soinin ja Vappu Orvokki Mäkelän perheeseen. Hän avioitui 1970 professori Lauri Kärenlammen kanssa. Sirpa Kärenlampi tuli ylioppilaaksi Turun Suomalaisesta Yhteiskoulusta 1966 ja valmistui Turun yliopistosta filosofian kandidaatiksi 1973 ja lisensiaatiksi 1980. Filosofian tohtoriksi hän väitteli Kuopion yliopistossa 1981. 
Kärenlampi oli Turun yliopistossa biokemian assistentti 1973, Kuopion yliopistossa fysiologisen kemian assistentti 1973–1988, Suomen Akatemian nuorempi tutkija 1983–1987, Joensuun yliopiston biokemian apulaisprofessori 1996–1997 ja Kuopion yliopistossa, sittemmin Itä-Suomen yliopisto, biokemian dosentti vuodesta 1986 ja bioteknologian yliassistentti 1988–1996 ja apulaisprofessori ja professori vuodesta 1997. Kärenlampi oli myös vieraileva tutkija Yhdysvaltojen terveysvirastossa Bethesdassa 1981–1982 ja Kalifornian yliopistossa Los Angelesissa 1984–1985. Hänellä on ollut useita alansa kotimaisia ja kansainvälisiä asiantuntija- ja luottamustehtäviä.
5365 Fievez

5365 Fievez (1981 EN1) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
5366 Rhianjones

5366 Rhianjones (1981 EY30) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
5367 Sollenberger

5367 Sollenberger (1982 TT) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
5368 Vitagliano

5368 Vitagliano (1984 SW5) on suuri päävyöhykkeen asteroidi, joka kiertää ulommalla Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
5369 Virgiugum

5369 Virgiugum (1985 SE1) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
5370 Taranis

5370 Taranis (1986 RA) on keskikokoinen asteroidi, joka lähestyy Maata mutta ei leikkaa Maan kiertorataa. Asteroidi luokitellaan Amor-asteroideihin, jotka lähestyvät Maata. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on lähimmillään astronomisen yksikön päässä Maasta. Asteroidi on läpimitaltaan noin .
Kärenlampi

Kärenlampi on muun muassa seuraavien suomalaisten henkilöiden sukunimi:
5371 Albertoaccomazzi

5371 Albertoaccomazzi (1987 VG1) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
Asteroidi on nimetty tieteilijä Alberto Accomazzin (s. 1964) mukaan.
5372 Bikki

5372 Bikki (1987 WS) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
Asteroidi on nimetty kuvanveistäjä Bikki Sunazawan (1931–1989) muistoksi.
5373 Michaelkurtz

5373 Michaelkurtz (1988 VV3) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti – .
Asteroidi on nimetty tähtitietelijä ja tietojenkäsittelytieteilijä Michael Kurtzin (s. 1947) mukaan.
5374 Hokutosei

5374 Hokutosei (1989 AM1) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
Asteroidi on nimetty Sapporon ja Tokion välillä kulkevan junan mukaan.
Fronde (1902)

Fronde oli Ranskan laivaston Arquebuse-luokan hävittäjä ensimmäisessä maailmansodassa.
Valmistus.
Alus tilattiin 14. marraskuuta 1900 Bordeaux'sta Forges et Chantiers de la Girondelta, missä köli laskettiin tammikuussa 1901. Alus laskettiin vesille 17. joulukuuta 1902 ja otettiin palvelukseen koeajoja varten tammikuussa 1903. Alus otettiin varsinaiseen palvelukseen huhtikuussa 1903.
Palvelus.
Palvelukseen otettaessa alus sijoitettiin Välimeren laivueeseen (). Alus saattoi risteilijä "D'Assasin" Kaukoitään, jonne ne saapuivat huhtikuussa 1904. Alus oli 1914 Saigonissa reservissä, mistä se palautettiin palvelukseen maaliskuussa 1915 Ranskaan paluuta varten. Alus oli 1915-1918 Välimerellä. Se poistettiin alusluettelosta 30. lokakuuta 1919 ja myytiin 6. toukokuuta 1920 Toulonissa romutettavaksi.
4791 Iphidamas

4791 Iphidamas (1988 PB1) on suuri asteroidi, joka luokitellaan Troijalaisiin asteroideihin. Asteroidi kiertää Auringon ympäri (noin ) kiertoradalla, jossa se on lähimmillään astronomisen yksikön päässä ja etäisimmillään astronomisen yksikön päässä Auringosta samalla kiertoradalla Jupiterin kanssa. Asteroidi on läpimitaltaan noin ja sen pyörähdysaika akselin ympäri on .
Ulrike

Ulrike on saksalainen naisen etunimi, nykysaksalainen muoto germaanisesta naisennimestä "Ulrika." Ulrike-nimi oli Saksassa sadan suosituimman tytönnimen joukossa vuosina 1940–1985, sen jälkeen se on nopeasti menettänyt suosiotaan. Saksassa vuosina 2010–2024 sen sai ensimmäiseksi etunimekseen vain noin 60 tyttölasta.
Söngvakeppnin 2024

Söngvakeppnin 2024 oli Islannissa järjestetty laulukilpailu, jossa valittiin Islannin edustaja Eurovision laulukilpailuun 2024. Kilpailu pidettiin avoimena sävellyskilpailuna, johon lähetettiin 118 kappaletta. Niistä kymmenen valittiin kilpailuun. Kilpailijat julkaistiin 27. tammikuuta.
Kilpailu koostui kahdesta semifinaalista ja finaalista. Kilpailun sääntöjen mukaan kappaleet tuli esittää semifinaaleissa islanniksi ja finaalissa kielellä, jolla kappale oli tarkoitus esittää kansainvälisessä Eurovision laulukilpailussa. Kummassakin semifinaalissa kilpaili viisi kappaletta, joista kaksi äänestettiin yleisöäänestyksellä finaaliin. Semifinaalien jälkeen Islannin yleisradioyhtiö RÚV myönsi vielä yhden villin kortin finaaliin. Finaalissa voittaja valittiin kaksikierroksisessa äänestyksessä. Ensimmäisellä kierroksella puhelinäänestäjät ja raati äänestivät yhdessä kaksi kappaletta superfinaaliin. Superfinaalissa katsojat äänestivät superfinalisteja, ja superfinaalin tulos määräytyi ensimmäisen kierroksen ja superfinaalin yhteistuloksella. Kilpailun voitti Hera Björk kappaleella "Scared of Heights".
Kilpailun kulku.
Ensimmäinen semifinaali.
Ensimmäinen semifinaali kilpailtiin 17. helmikuuta. Semifinaalia seurasi keskimäärin 92 420 katsojaa.
Toinen semifinaali.
Toinen semifinaali kilpailtiin 24. helmikuuta. Semifinaalia seurasi keskimäärin 87 120 katsojaa.
Finaali.
Finaali kilpailtiin 2. maaliskuuta. Væbia lukuun ottamatta kilpailijat esittivät finaalissa kappaleistaan englanninkiliset versiot. Raadin finaalissa muodostivat Vigdís Hafliðadóttir, Sindri Ástmarsson, Erna Hrönn, Árni Matthíasson, Sigríður Beinteinsdóttir, Einar Bárðarson ja Elín Hall. Kilpailijoiden lisäksi finaalin vierailevina tähtinä esiintyivät Diljá ja Selma Björnsdóttir. Finaalia seurasi keskimäärin 105 330 katsojaa.
Superfinaalissa esiintyi ongelmia äänten rekisteröinnissä, minkä vuoksi toiseksi sijoittuneen “Wild West” -kappaleen tekijä Einar Hrafn Stefánsson vaati äänten tarkempaa selvitystä. RÚV kuitenkin vahvisti, että rekisteröimättä jääneet äänet eivät olisi muuttaneet kilpailun voittajaa.
Knut Gustafsson

Knut ”Kinna” Gustafsson on ruotsalainen jalkapallovalmentaja. Hän valmensi vuodet 1960–1961 Turun Palloseuraa.
Gustafsson aloitti TPS:n valmentajana maaliskuun 1960 alussa. Ensimmäisellä kaudellaan 1960 Gustafsson valmensi TPS:n SM-hopealle. Jälkimmäisellä kaudella 1961 joukkueen peliotteet ailahtelivat merkittävästi ja se sijoittui neljänneksi.
TPS:n silloisista pelaajista Matti Sundelin on kuvannut Gustafssonia ”ihan hyväksi valmentajaksi, joka seurasi koko ajan lajin uusia virtauksia”. Jouni Gröndahl on sanonut Gustafssonin olleen kuntovalmentaja, jonka vahvuudet olivat taktisen nerouden sijaan hengen luomisessa.
Gustafsson valmensi vuonna 1960 myös Pargas IF:ää. Hän vieraili Paraisilla muutaman kerran kevättalvella auttamassa päävalmentaja Helge Blåbergia.
Ewald Friedrich von Hertzberg

Ewald Friedrich von Hertzberg (1725–1795) oli preussilainen valtiomies. Hän palveli vuodesta 1745 ulkoasiainministeriössä, vuodesta 1747 myös valtionarkistossa. Seitsenvuotisen sodan alkaessa hän puolusti kirjoituksellaan ”Mémoire raisonné” Fredrik II:n hyökkäystä Saksiin. Hän solmi Hubertusburgin rauhan 1763. Hän tuli sen jälkeen ministeriksi ja osallistui Preussin ulkopolitiikan johtoon lähes kolmekymmentä vuotta;. Hän auttoi Fredrik II:ta Puolan ensimmäisessä jaossa. Vasta Fredrik Vilhelm II:n aikana hän saavutti tuntuvampaa vaikutusvaltaa mutta erosi 1791, kun ei saanut kuninkaan kannatusta Itävallan-vastaiselle politiikalleen. Hän julkaisi teoksen "Œuvres politiques" (1795).
Perplexity AI

Perplexity AI, Inc. (lyh. Perplexity) on yhdysvaltalainen yksityinen ohjelmistoyritys, joka tarjoaa verkkohakukoneen, joka käsittelee käyttäjien kyselyitä ja syntetisoi vastauksia. Perplexity-tuotteet käyttävät suuria kielimalleja ja sisältävät reaaliaikaisia verkkohakutoimintoja, jotka tarjoavat vastauksia nykyisen Internet-sisällön perusteella, mukaan lukien avoimet lähdeviittaukset. Saatavilla on ilmainen julkinen versio, kun taas maksullinen Pro-tilaus tarjoaa pääsyn edistyneempiin kielimalleihin ja lisäominaisuuksiin.
Alusta on suunniteltu erityisesti tutkimusta, opiskelua ja ammattikäyttöä varten, ja se tukee useita kieliä, mukaan lukien suomen. "Käyttöliittymä mahdollistaa keskustelun tapaisen vuorovaikutuksen, ja Pro-versio sisältää kontekstinmuistin sekä syvempää analyysiä tukevia työkaluja."
Francisque (1904)

Francisque oli Ranskan laivaston Arquebuse-luokan hävittäjä ensimmäisessä maailmansodassa.
Valmistus.
Alus tilattiin 5. maaliskuuta 1901 Rochefortin laivastontelakalta, missä köli laskettiin 5. helmikuuta 1903. Alus laskettiin vesille 2. maaliskuuta 1904 ja otettiin palvelukseen koeajoja varten maaliskuussa 1904. Alus otettiin varsinaiseen palvelukseen huhtikuussa 1904.
Palvelus.
Palvelukseen otettaessa alus sijoitettiin Välimeren laivueeseen (). Alus saattoi 10. syyskuuta 1904 risteilijä "Descartesin" Toulonista Saigoniin, jonne ne saapuivat 25. joulukuuta. Alus palasi 1907 Brestiin, missä se muutetiin elokuussa 1910 kevyeksi miinanraivaajaksi. Alus oli 1914 Cherbourgissa 2e Escadre légéren 1. sukellusvenelaivueen johtoaluksena. Palvelus kanaalin alueella sisälsi 1915-1918 palveluksen Normandian partioalusdivisioonassa. Se poistettiin alusluettelosta 4. huhtikuuta 1921 ja myytiin 10. heinäkuuta 1922 Cherbourgissa romutettavaksi.
Heiko

Heiko on saksalainen miehen etunimi.
Heiko-nimi on alkuaan alasaksalainen tai friisiläinen muunnelma germaanisesta miehennimestä "Heinrich (Henrik)." Se on voitu hahmottaa myös naisennimen "Heike" miespuoliseksi vastineeksi. Nimi on edelleenkin saksalaisen kielialueen etelä- ja länsiosassa harvinainen. Suosituimmillaan Heiko-nimi oli Saksassa 1950-luvulta 1980-luvulle, jolloin se oli 50 suosituimman pojannimen joukossa.
Matt Walsh

Matt Walsh (s. 18. kesäkuuta 1986) on yhdysvaltalainen konservatiivinen politiikan kommentaattori, podcast-juontaja, kirjailija ja dokumenttielokuvien tekijä. Hän toimi The Daily Wiren juontajana ja kolumnistina sekä tuottaa päivittäistä ohjelmaa "The Matt Walsh Show", jossa kritisoidaan nykyajan kulttuurisia ja poliittisia trendejä traditionalistisesta näkökulmasta. Walsh on kirjoittanut useita kirjoja, kuten parodia "Johnny the Walrus" (2021), joka käsittelee satiirisesti sukupuolen moninaisuuden käsitteitä ja ohjannut dokumenttielokuvia, jotka haastavat vallitsevia narrattiiveja transsukupuolisuudesta ja rodullisesta ideologiasta.
Walshin läpimurtodokumentti "What Is a Woman?" (2022) sisältää haastatteluja, joissa paljastetaan epäjohdonmukaisuuksia aktivistien, terapeutien ja lääketieteen ammattilaisten sukupuolen määritelmissä. Elokuva on kerännyt miljoonia katselukertoja huolimatta rajoitetusta jakelusta. Hänen seuraava elokuvansa, "Am I Racist?" (2024), on tutkimus monimuotoisuuskoulutusohjelmista. Elokuva tuotti ensi-iltansa aikana 4,5 miljoonaa dollaria lipputuloja ja korosti taloudellisia kannustimia antirasistisessa teollisuudessa. Nämä teokset ovat vahvistaneet hänen vaikutusvaltaansa yleisön keskuudessa, joka suhtautuu skeptisesti akateemisen maailman ja median institutionaalisiin narratiiveihin, joissa vasemmistolaiset ennakkoluulot usein esittävät tällaiset kysymykset kiistattomina.
Walshin kommentit ulottuvat vastustamaan politiikkaa, joka mahdollistaa lasten lääketieteelliset sukupuolenkorjaukset, ja kritisoimaan feminismiä, mikä on kerännyt hänelle suuren seuraajakunnan YouTubessa. Vaikka Walsh on saanut kiitosta ideologisten väitteiden empiirisestä kyseenalaistamisesta, hän on joutunut progressiivisten tiedotusvälineiden provokaatio-syytösten kohteeksi, vaikka nämä usein asettavat narratiivin säilyttämisen etusijalle hänen lähteisiin perustuvien argumenttiensa sijaan. Hänen tuotantonsa korostaa biologisia realiteetteja ja yksilöllistä vastuuta, mikä edistää laajempaa keskustelua perherakenteista ja yhteiskunnan rappiosta muuttuvien normien keskellä.
"Newsmax" nimesi Walshin 100 vaikuttavimman evankelisen joukkoon Yhdysvalloissa vuonna 2017.
Lars Nyström (jalkapallovalmentaja)

Lars Nyström on suomalainen, Hangosta kotoisin oleva jalkapallovalmentaja.&lt;ref name="Mäki/1997"&gt;&lt;/ref&gt; Hän valmensi Turun Palloseuraa yhden kauden ajan 1972, jolloin TPS voitti historiansa seitsemännen Suomen mestaruuden.
Ennen TPS:aan tuloaan Nyström asui Ruotsin Katrineholmissa, ja hän oli käynyt Ruotsissa kattavasti valmentajakouluja. TPS:n seurajohdon vakuuttivat myös hänestä saadut myönteiset lausunnot. Muutaman koeharjoituksen jälkeen TPS solmi hänen kanssaan sopimuksen.&lt;ref name="Mäki/1982"&gt;&lt;/ref&gt; Nyström ei jatkanut TPS:n valmentajana enää mestaruuskauden 1972 jälkeen, vaan hän muutti alkuperäiselle kotiseudulleen Hankoon.
Nyström on ammatiltaan tv-asentaja.
Kirkus Reviews

Kirkus Reviews on Yhdysvalloissa New Yorkissa ilmestyvä kirjallisuuslehti. Se on perustettu 1933. Lehti jakaa vuosittain Kirkus Prize -kirjallisuuspalkintoa.
Harper &amp; Brothers -kustannusyhtiön palveluksessa ollut Virginia Kirkus perusti vuonna 1933 Virginia Kirkus Bookshop Servicen ja sen oheen lehden, alkujaan nimellä "Bulletin", myöhemmin "Kirkus Reviews", josta kirjakauppiaat ja kirjastot saivat ennakkoon tietoja kirjoista.
African Journey – A Search for the Roots of the Blues

African Journey – A Search for the Roots of the Blues on yhdysvaltalaisen musiikintutkijan Samuel Chartersin 1970-luvun alussa Länsi-Afrikkaa kierrellessä live-äänittämä tuplavinyylilevy, joka on julkaistu Englannissa vuonna 1974. Häntä kiinnosti Afrikasta peräisin oleva musiikki ja sen vaikutukset Amerikkaan tuotujen afrikkalaisperäisten orjien musiikista, erityisesti bluesista sekä Karibian alueen musiikista ja niiden yhteyksistä afrikkalaiseen musiikkiin. Hän kävi Senegalissa, Gambiassa, Ghanassa ja Togossa, mutta Nigeriaan hän ei voinut mennä maan levottomuuksien vuoksi, ja Guinea oli suljettu matkailijoilta.
Osa 1.
A-puoli.
1. "Kelefa Ba", es. Jali Nyama Susa, kora ja laulu
2. "Alfa Yaya", es. Abdoulle Samba, halam ja laulu
3. "Jola Dance", rummut, kättentaputukset, laulu ja puukalikat
4. "Chedo", es. Jali Nyama Suso, kora ja laulu
B-puoli.
1. --?
2. "Bowdi", es. Alhaji Amara Sahone, konting ja laulu
3. --?
4. "Almami Samari Touray", es. Alhaji Fabala Kanuteh, balafon ja laulu
Osa 2.
1. "A village Funeral", vaskipuhallinyhtye ja ghanalaiset fantit hautajaisissa
2. "Tutu Jara", es. Dela Kanuteh, Mawda Susa ja Karunka Susa, laulu, balafon ja kora
3. "Nkaw Kaw Brass Band", vaskipuhallinyhtye sekä rummut ja perkussio, Ghanassa Nkaw Kawin kyläparaatissa
4. "Yaha yaha", es. Alhaji Sali Camara, halam ja laulu
5. "The Anyinam St. Cecilia Singing Band", Kuoro Ghanassa iltapäivän myrskysateessa
B-puoli.
1. "The Anyinam St. Cecilia Singing Band", sovellettuja virsiä ja koraaleja
2. "Fra Fra Musicians", yksikielinen viulu sekä helistimet, johtolaulu ja vastaileva kuoro
3. "Selati Nalim Koye", es. Falie Kyateh säestäen itseään koralla ja laulaen mandingoksi
4. "Ewe Drumming", ewekansan kyläjuhlat Togossa
Jen Hatmaker

Jennifer Lynn Hatmaker (s. 1974) on yhdysvaltalainen kirjailija, puhuja ja podcast-juontaja. Hänen uransa kristillisissä kustantamoissa ja mediassa keskittyi aluksi evankelisiin teemoihin, kuten uskoon, vanhemmuuteen ja yksinkertaisuuteen, mutta kehittyi sittemmin edistäen progressiivisia yhteiskunnallisia kantoja, mikä johti hänen vieraantumiseensa suurista konservatiivisista kristillisistä instituutioista.
Hatmaker valmistui Oklahoman baptistisesta yliopistosta vuonna 1996 ja nousi kuuluisuuteen kirjoilla kuten "7: An Experimental Mutiny Against Excess" (2012), jossa kritisoitiin kuluttamista raamatullisesta näkökulmasta, ja "For the Love" (2015), joka tarjoaa pohdintoja armosta kulttuuristen paineiden keskellä.
Vuonna 2016 hän vahvisti julkisesti, että samaa sukupuolta olevien avioliitto on sopusoinnussa kristillisen uskon kanssa, mikä sai eteläisen baptistikonvention kustantamon Lifeway Christian Resourcesin lopettamaan hänen teostensa julkaisemisen, koska ne olivat ristiriidassa sen seksuaalisuutta ja avioliittoa koskevien opillisten normien kanssa. Myöhemmin Hatmaker on kirjoittanut muita bestsellereitä, kuten "Fierce, Free, and Full of Fire" (2020), joka rohkaisee naisia omaksumaan henkilökohtaisen uudistumisen, sekä vuonna 2025 julkaistavan muistelmateoksensa "Awake", jossa hän kertoo yksityiskohtaisesti henkilökohtaisista mullistuksista, kuten 26 vuoden avioliiton päättymisestä ja uskonmatkansa uudelleenarvioinnista.
Hatmaker on lapsen äiti, joista kaksi on adoptoitu Etiopiasta. Hän asuu Austinissa, Texasissa, jossa hän jatkaa "For the Love" -podcastin juontamista ja kuratoi henkilökohtaiseen kasvuun ja sosiaaliseen vaikuttamiseen keskittyviä verkkoyhteisöjä.
"Newsmax" nimesi Hatmakerin 100 vaikuttavimman evankelisen joukkoon Yhdysvalloissa vuonna 2017.
Shane Claiborne

Shane Claiborne (s. 11. heinäkuuta 1975) on yhdysvaltalainen kristitty aktivisti, kirjailija ja puhuja, joka tunnetaan radikaalin opetuslapseuden edistämisestä yhteisöllisen elämän ja sosiaalisen sitoutumisen kautta.
Vuonna 1998 hän oli mukana perustamassa The Simple Way -yhteisöä, joka on Philadelphian Kensingtonin kaupunginosassa toimiva yhteisö, joka keskittyy palvelemaan kaupunkien köyhiä vieraanvaraisuuden, resurssien jakamisen ja naapuruston elvyttämisen kautta. Hän oli myös mukana perustamassa Red Letter Christians -verkostoa, joka korostaa evankeliumeissa kirjattujen Jeesuksen opetusten noudattamista, erityisesti väkivallattomuutta, taloudellista yksinkertaisuutta ja syrjittyjen huolenpitoa. Claibornen bestseller-kirja "The Irresistible Revolution: Living as an Ordinary Radical" (2006) kertoo hänen kokemuksistaan, mukaan lukien vapaaehtoistyöstä äiti Teresan kanssa Kalkuttassa, ja haastaa evankelikaaleja ilmentämään kalliita armoa systeemisen köyhyyden ja epäoikeudenmukaisuuden keskellä. Muita merkittäviä teoksia ovat "Jesus for President" (2008), joka kritisoi nationalismia raamatullisesta näkökulmasta, ja "Executing Grace" (2016), joka vastustaa kuolemanrangaistusta teologisista syistä.
Hänen aktivisminsa on johtanut pidätyksiin kodittomien puolesta järjestettyjen mielenosoitusten aikana ja rauhan edistämiseksi sodan runtelemilla alueilla, kuten Irakissa ja Afganistanissa. Vaikka Claiborne on saanut kiitosta munkkiperinteiden elvyttämisestä kaupunkiympäristössä, hänen absoluuttinen pasifisminsa ja valikoiva keskittyminen Jeesuksen ”punaisiin kirjaimiin” on herättänyt kritiikkiä konservatiivisilta teologeilta, jotka katsovat sen mahdollisesti heikentävän Raamatun kokonaisuutta ja oikeudenmukaista vastausta pahuuteen. Vuonna 2023 hän sai King Centerin "Beloved Community Award" -palkinnon sosiaalisen oikeudenmukaisuuden edistämisestä. "Newsmax" nimesi Claibornen 100 vaikuttavimman evankelisen joukkoon Yhdysvalloissa vuonna 2017.